|  |  |
| --- | --- |
| Številka: 007-369/2017/11 | |
| Ljubljana, 08. januar 2018 | |
| EVA 2017-2550-0080 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| ZADEVA: ZAKON O PRENEHANJU VELJAVNOSTI ZAKONA O RAZGLASITVI ZAŠČITNE EKOLOŠKE CONE IN EPIKONTINENTALNEM PASU REPUBLIKE SLOVENIJE – predlog za obravnavo | | | | | |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08 , 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na ….. seji dne ………….. sprejela naslednji  SKLEP:  Vlada Republike Slovenije je določila besedilo predloga Zakona o prenehanju veljavnosti Zakona o razglasitvi zaščitne ekološke cone in epikontinentalnem pasu Republike Slovenije (EVA 2017-2550-0080) ter ga pošlje v obravnavo Državnemu zboru Republike Slovenije.  Mag. Lilijana Kozlovič  GENERALNA SEKRETARKA  Prejmejo:   * ministrstva in vladne službe   V vednost:   * Služba Vlade Republike Slovenije za zakonodajo, [gp.svz@gov.si](mailto:gp.svz@gov.si); * Urad Vlade Republike Slovenije za komuniciranje, [gp.ukom@gov.si](mailto:gp.ukom@gov.si).   Priloga:   * Predlog Zakona o prenehanju veljavnosti Zakona o razglasitvi zaščitne ekološke cone in epikontinentalnem pasu Republike Slovenije | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | |
| Glede na naravo predloga zakona predlagatelj predlaga sprejetje zakona po nujnem zakonodajnem postopku, da se preprečijo težko popravljive posledice za delovanje države. Predlagani način obravnave predloga zakona je utemeljen z obstojem razlogov iz prvega odstavka 143. člena Poslovnika Državnega zbora Republike Slovenije (Uradni list RS, št. 92/07 – uradno prečiščeno besedilo, 105/10, 80/13 in 38/17) in je skladen s 7. členom Arbitražnega sporazuma med Vlado Republike Slovenije in Vlado Republike Hrvaške (Uradni list RS, št. 11/10 – Mednarodne pogodbe), ki določa, da pogodbenici v šestih mesecih po sprejetju razsodbe ukreneta vse potrebno za njeno izvajanje, vključno s spremembo nacionalne zakonodaje, če je to potrebno. | | | | | |
| **3.a Osebe, odgovorne za strokovno pripravo in usklajenost gradiva:** | | | | | |
| * Irena Majcen, ministrica * Lidija Stebernak, državna sekretarka MOP * Luka Ivanič, vodja službe za sistem okolja in prostora MOP | | | | | |
| 3.b Zunanji strokovnjaki, ki so sodelovali pri pripravi dela ali celotnega gradiva: | | | | | |
| / | | | | | |
| 4. Predstavniki vlade, ki bodo sodelovali pri delu državnega zbora: | | | | | |
| * Irena Majcen, ministrica * Lidija Stebernak, državna sekretarka MOP * Luka Ivanič, vodja službe za sistem okolja in prostora MOP | | | | | |
| **5. Kratek povzetek gradiva** | | | | | |
| Poglavitni razlog za prenehanje veljavnosti Zakona o razglasitvi zaščitne ekološke cone in epikontinentalnem pasu Republike Slovenije in določbe četrtega odstavka 13. člena Pomorskega zakonika je uskladitev z razsodbo arbitražnega sodišča glede meje med Slovenijo in Hrvaško. | | | | | |
| 6. Presoja posledic za: | | | | | |
| a) | javnofinančna sredstva nad 40.000 EUR v tekočem in naslednjih treh letih | | | **NE** | |
| b) | usklajenost slovenskega pravnega reda s pravnim redom Evropske unije | | | **NE** | |
| c) | administrativne posledice | | | **NE** | |
| č) | gospodarstvo, zlasti mala in srednja podjetja ter konkurenčnost podjetij | | | **NE** | |
| d) | okolje, vključno s prostorskimi in varstvenimi vidiki | | | **NE** | |
| e) | socialno področje | | | **NE** | |
| f) | dokumenta razvojnega načrtovanja:   * nacionalne dokumente razvojnega načrtovanja, * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | **NE** | |
| 7. a Predstavitev ocene finančnih posledic nad 40.000 EUR  /samo, če izbere DA pod točko 6 a/ | | | | | |
|  | | | | | |
| 7. b Predstavitev ocene finančnih posledic pod 40.000 EUR | | | | | |
|  | | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | DA/NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | |
| 9. Predstavitev sodelovanja javnosti | | | | | |
| / | | | |  | |
|  | | | | | |
|  | | | | | |
| 10. Pri pripravi gradiva so bile upoštevane zahteve iz Resolucije o normativni dejavnosti | | | | **NE** | |
| 11. Gradivo je uvrščeno v delovni program vlade | | | | **NE** | |

Irena Majcen

M I N I S T R I C A

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na ….. seji dne ………….. sprejela naslednji:

S K L E P

Vlada Republike Slovenije je določila besedilo predloga Zakona o prenehanju veljavnosti Zakona o razglasitvi zaščitne ekološke cone in epikontinentalnem pasu Republike Slovenije (EVA 2017-2550-0080) ter ga pošlje v obravnavo Državnemu zboru Republike Slovenije.

Mag. Lilijana Kozlovič

GENERALNA SEKRETARKA

Številka,

Ljubljana,

Priloga:

– predlog Zakona o prenehanju veljavnosti Zakona o razglasitvi zaščitne ekološke cone in epikontinentalnem pasu Republike Slovenije

Sklep prejmejo:

– Generalni sekretariat Vlade Republike Slovenije,

– Ministrstvo za okolje in prostor,

– Ministrstvo za zunanje zadeve,

– Ministrstvo za infrastrukturo,

– Služba Vlade Republike Slovenije za zakonodajo.

PRILOGA

**ZAKON O PRENEHANJU VELJAVNOSTI ZAKONA O RAZGLASITVI ZAŠČITNE EKOLOŠKE CONE IN EPIKONTINENTALNEM PASU REPUBLIKE SLOVENIJE**

**I . UVOD**

**1. OCENA STANJA IN RAZLOGI ZA SPREJEM PREDLOGA ZAKONA**

**1.1 Ocena stanja**

Republika Slovenija je leta 2005 sprejela in uveljavila Zakon o razglasitvi zaščitne ekološke cone in epikontinentalnem pasu s ciljem ravnati aktivno kot jadranska država in vzpostaviti učinkovite ukrepe za ohranitev celovitega morskega ekosistema Jadranskega morja, slovenskih teritorialnih voda in obalnih območij.

Z razsodbo arbitražnega sodišča glede meje med Republiko Slovenijo in Republiko Hrvaško je nastalo novo pravno stanje, ki ga je treba upoštevati in izvesti ustrezne spremembe v pravnem redu Republike Slovenije, s katerimi bo omogočeno izvajanje te razsodbe na način in v rokih, kot izhajajo iz nje.

Zaradi novega pravnega stanja je postala brezpredmetna tudi določba četrtega odstavka 13. člena Pomorskega zakonika, ki določa, da je zunanja meja teritorialnega morja tudi državna meja Republike Slovenije, se predlaga njeno črtanje.

**1.2 Predpisi, ki urejajo to področje**

* Zakon o razglasitvi zaščitne ekološke cone in epikontinentalnem pasu Republike Slovenije (Uradni list RS, št. 93/05)
* Pomorski zakonik (Uradni list RS, št. [62/16](http://www.uradni-list.si/1/objava.jsp?sop=2016-01-2603) – uradno prečiščeno besedilo in 41/17)

**1.3 Predpisi Evropske unije, ki vplivajo na področje urejanja**

* Direktiva 2008/56/ES Evropskega parlamenta in Sveta z dne 17. junija 2008 o določitvi okvira za ukrepe Skupnosti na področju politike morskega okolja (UL L št. 164 z dne 25. 6. 2008, str. 19)

**1.4 Mednarodni sporazumi, ki vplivajo na področje urejanja**

* razsodba arbitražnega sodišča glede meje med Slovenijo in Hrvaško
* Konvencija Združenih narodov o pomorskem mednarodnem pravu (Uradni list SFRJ –MP, št. 1/86)
* Sporazum med Vlado Socialistične federativne republike Jugoslavije in Vlado Republike Italije o razmejitvi epikontinentalnega pasu med državama z dne 8. januarja 1968 (Uradni list SFRJ – MP, št. 28/70)
* Pogodba med Socialistično federativno republiko Jugoslavijo in Republiko Italijo s prilogami od I do X z dne 10. novembra 1975 (Uradni list SFRJ – MP, št. 1/77)

**1.5 Odločbe ustavnega sodišča, ki vplivajo na področje urejanja**

**/**

**1.6 Odločbe Sodišča Evropske unije, ki obravnavajo področje urejanja ali primerljivo ureditev**

**/**

**1.7 Razlogi, ki utemeljujejo potrebo po spremembi in/ali dopolnitvi obstoječega predpisa**

Osnovni namen predlaganega zakona je uskladitev območja z razsodbo arbitražnega sodišča v Haagu glede meje med Slovenijo in Hrvaško.

**2. CILJI, NAČELA IN POGLAVITNE REŠITVE PREDLOGA ZAKONA**

**2.1 Cilji**

Cilj predlaganega zakon je uskladitev območja z razsodbo arbitražnega sodišča v Haagu glede meje med Slovenijo in Hrvaško, s čimer se udejanja razsodba arbitražnega sodišča.

**2.2 Načela**

* načela mednarodnega prava

**2.3 Poglavitne rešitve**

Zakon razveljavlja Zakon o razglasitvi zaščitne ekološke cone in epikontinentalnem pasu Republike Slovenije ter določbo četrtega odstavka 13. člena Pomorskega zakonika z uveljavitvijo naslednji dan po objavi.

**3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA**

Predlog zakona nima finančnih posledic za državni proračun ali za druga javnofinančna sredstva.

**4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN SPREJET**

Za izvajanje zakona dodatna finančna sredstva v proračunu niso potrebna.

**5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE**

S predlogom zakona se razveljavlja sedanji zakon in določba četrtega odstavka 13. člena Pomorskega zakonika, zato prikaz ureditve v drugih državah ni relevanten.

Ker gre za razveljavitev sedanjega zakona oziroma ene določbe Pomorskega zakonika, zakon ni predmet usklajevanja s pravom EU.

**6. PRESOJA POSLEDIC, KI JIH BO IMEL SPREJEM ZAKONA**

**6.1 Presoja administrativnih posledic**

**a) v postopkih oziroma poslovanju javne uprave ali pravosodnih organov:**

/

**b) pri obveznostih strank do javne uprave ali pravosodnih organov:**

/

|  |
| --- |
| 6.2 Presoja posledic za okolje, vključno s prostorskimi in varstvenimi vidiki, in sicer za: |

/

**6.3 Presoja posledic za gospodarstvo**

/

**6.4 Presoja posledic na socialnem področju**

/

**6.5 Presoja posledic na dokumente razvojnega načrtovanja, in sicer za:**

/

**6.6 Presoja posledic za druga področja:**

/

**6.7 Izvajanje sprejetega predpisa**

/

**6.8 Druge pomembne okoliščine v zvezi z vprašanji, ki jih ureja predlog zakona**

/

7. Prikaz sodelovanja javnosti pri pripravi predloga zakona:

/

8. Podatek o zunanjem strokovnjaku oziroma pravni osebi, ki je sodelovala pri pripravi predloga zakona, in znesku plačila za ta namen:

Pri pripravi predloga zakona zunanji strokovnjaki oziroma pravne osebe niso sodelovali.

**9. Navedba, kateri predstavniki predlagatelja bodo sodelovali pri delu državnega zbora in delovnih teles**

* Irena Majcen, ministrica
* Lidija Stebernak, državna sekretarka MOP
* Luka Ivanič, vodja službe za sistem okolja in prostora MOP

**BESEDILO ČLENOV**

ZAKON O PRENEHANJU VELJAVNOSTI ZAKONA O RAZGLASITVI ZAŠČITNE EKOLOŠKE CONE IN EPIKONTINENTALNEM PASU REPUBLIKE SLOVENIJE

1. člen

Z dnem uveljavitve tega zakona preneha veljati Zakon o razglasitvi zaščitne ekološke cone in epikontinentalnega pasu Republike Slovenije (Uradni list RS, št. 93/05).

1. člen

Z dnem uveljavitve tega zakona preneha veljati četrti odstavek 13. člena Pomorskega zakonika (Uradni list RS, št. 62/16 – uradno prečiščeno besedilo in 41/17).

1. člen

Ta zakon začne veljati naslednji dan po objavi v Uradnem listu Republike Slovenije.

**III. OBRAZLOŽITEV ČLENOV**

**K 1. členu:**

29. junija 2017 je arbitražno sodišče objavilo razsodbo, s katero je skladno z Arbitražnim sporazumom med Vlado Republike Hrvaške in Vlado Republike Slovenije, podpisanim 4. novembra 2009, določilo mejo na kopnem in morju.

V razsodbi je arbitražno sodišče ocenilo slovensko zahtevo glede določitve epikontinentalnega pasu kot neskladno z odločitvijo sodišča glede meje na morju. V sodbi (paragraf 1103)[[1]](#footnote-1) sodišče tako navaja, da je morsko mejo med strankama določilo od točke A na črti na ustju zaliva do točke B na osimski meji za vse namene. Slovenija tako nima morskih območij zahodno od te meje in skladno s tem nima epikontinentalnega pasu, kot ga določa prvi odstavek 2. člena ZRZECEP.

ZRZECEP v svojem 3. členu navaja, da zaščitna ekološka cona obsega območje zunaj teritorialnega morja Republike Slovenije. Edino območje zunaj teritorialnega morja Republike Slovenije v skladu z razsodbo je območje stika. Vendar sodišče za območje stika (paragraf 1126) navaja, da svoboda komunikacije, ki je v območju stika zajamčena Sloveniji, ne vključuje svobode do raziskovanja, izkoriščanja, ohranjanja ali gospodarjenja z naravnimi bogastvi. Prav tako ne vključuje pravice do znanstvenega raziskovanja morja in pravice do sprejemanja ukrepov za varstvo ali ohranjanje morskega okolja. Zaščitna ekološka cona torej ni skladna z razsodbo arbitražnega sodišča.

**K 2. členu:**

S sodbo Arbitražnega sodišča določena državna meja Republike Slovenije na morju z Republiko Hrvaško je deloma meja teritorialnega morja, v Piranskem zalivu pa predstavlja mejo notranjih morskih voda. Zato obstoječa dikcija četrtega odstavka 13. člena ne opredeljuje več ustrezno državne meje RS na morju. Ker pa je državna meja na morju s koordinatami določena z mednarodnim aktom, je določba o določitvi zunanje meje na morju v Pomorskem zakoniku tudi brezpredmetna.

**K 3. členu:**

Člen določa rok za uveljavitev zakona.

**IV. PREDLOG ZAKONA RAZVELJAVLJA DOLOČBE VLEJAVNIH ZAKONOV**

Predlog zakona razveljavlja četrti odstavek 13. člena Pomorskega zakonika (Uradni list RS, št. 62/16 – uradno prečiščeno besedilo in 41/17):

13. člen

Teritorialno morje Republike Slovenije je morsko območje, ki se razteza od temeljne črte v smeri odprtega morja do njegove zunanje meje, dopustne po mednarodnem pravu oziroma do mejne črte, določene z mednarodno pogodbo.

Temeljna črta je črta srednjega nivoja nizkih nižjih vod ali ravna črta, ki zapira vhod v zaliv.

Pri določanju temeljne črte teritorialnega morja se kot del obale štejejo tudi najbolj izpostavljene stalne pristaniške zgradbe, ki so sestavni del pristaniškega sistema.

**Zunanja meja teritorialnega morja je državna meja Republike Slovenije na morju.**

1. Delovni prevod razsodbe arbitražnega sodišča je dostopen na:

   http://www.vlada.si/fileadmin/dokumenti/si/projekti/2010/Arbitrazni\_sporazum/Arbitrazna\_razsodba\_-\_Delovni\_prevod-oktober2017.pdf. [↑](#footnote-ref-1)